proxectonos/corpus_dominio_legal_administrativo_tmp huggingface dataset:
RESOLUCIÓN do 17 de setembro de 2010 pola que se conceden as axudas para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega reguladas na Orde do 25 de xuño de 2010.
CONSELLERÍA DE SANIDADE — III. OUTRAS DISPOSICIÓNS — 24/09/2010

Antecedentes:
1. O Diario Oficial de Galicia número 126, do 5 de xullo de 2010, publica a Orde do 25 de xuño de 2010 pola que se establecen as bases reguladoras e se convocan axudas en réxime de concorrencia competitiva para as entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
2. Con data do 30 de xullo de 2010 a Asociación Ourensana de Ayuda al Toxicómano (ATOX) con CIF: G32106429 solicita axuda para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
Consideracións legais:
1. Con datas do 12 de xullo, 2 e 27 de agosto reúnese a comisión de valoración que establece o artigo 6º da dita orde e que fai a avaliación e emite o correspondente informe coa valoración acadada polos proxectos presentados.
2. A conselleira de Sanidade e presidenta do Servizo Galego de Saúde é a competente para resolver o procedemento, segundo os decretos 310/2009 e 311/2009, do 28 de maio, polos que se establecen as estruturas orgánicas da Consellería de Sanidade e do Servizo Galego de Saúde respectivamente. Esta competencia está recollida no artigo 8.2º da orde anteriormente referida.
De acordo co indicado,
RESOLVO:
Conceder á Asociación Ourensana de Ayuda al Toxicómano (ATOX) con CIF: G32106429 unha axuda para o desenvolvemento do Programa de piso de acollida para incorporación social, por importe de 24.750  con cargo á aplicación orzamentaria 5001.413A.481.12, co código de proxecto 201000060, dos orzamentos xerais da Comunidade Autónoma de Galicia para o ano 2010.
Esta resolución pon fin á vía administrativa e poderá impugnarse potestativamente en reposición ante a conselleira e presidenta do Servizo Galego de Saúde no prazo dun mes contado desde o día seguinte ao da notificación, de acordo co previsto no artigo 116 da Lei 30/1992; ou ser impugnada directamente ante a orde xurisdicional contencioso-administrativa, no prazo de dous meses contados desde o día seguinte á data de notificación, de conformidade co previsto na Lei 29/1998, do 13 de xullo, reguladora da xurisdición contencioso-administrativa; sen prexuízo de que o interesado poida executar calquera outro que considere oportuno.
Santiago de Compostela, 17 de setembro de 2010.
María del Pilar Farjas Abadía
Conselleira de Sanidade
RESOLUCIÓN do 17 de setembro de 2010 pola que se conceden as axudas para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega reguladas na Orde do 25 de xuño de 2010.
CONSELLERÍA DE SANIDADE — III. OUTRAS DISPOSICIÓNS — 24/09/2010

Antecedentes:
1. O Diario Oficial de Galicia número 126, do 5 de xullo de 2010, publica a Orde do 25 de xuño de 2010 pola que se establecen as bases reguladoras e se convocan axudas en réxime de concorrencia competitiva para as entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
2. Con data do 30 de xullo de 2010 a Asociación Abeiro con CIF G32159279 solicita axuda para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
Consideracións legais:
1. Con datas do 12 de xullo, 2 e 27 de agosto reúnese a comisión de valoración que establece o artigo 6 da dita orde e que fai a avaliación e emite o correspondente informe coa valoración acadada polos proxectos presentados.
2. A conselleira de Sanidade e presidenta do Servizo Galego de Saúde é a competente para resolver o procedemento, segundo os decretos 310/2009 e 311/2009, do 28 de maio, polos que se establecen as estruturas orgánicas da Consellería de Sanidade e do Servizo Galego de Saúde respectivamente. Esta competencia está recollida no artigo 8.2º da orde anteriormente referida.
De acordo co indicado,
RESOLVO:
Conceder á Asociación Abeiro con CIF G32159279 unha axuda para o desenvolvemento do Programa de apoio residencial por importe de 48.500  con cargo á aplicación orzamentaria 5001.413A.481.12, co código de proxecto 201000060, dos orzamentos xerais da Comunidade Autónoma de Galicia para o ano 2010.
Esta resolución pon fin á vía administrativa e poderá impugnarse potestativamente en reposición ante a conselleira e presidenta do Servizo Galego de Saúde no prazo dun mes contado desde o día seguinte ao da notificación, de acordo co previsto no artigo 116 da Lei 30/1992; ou ser impugnada directamente ante a orde xurisdicional contencioso-administrativa, no prazo de dous meses contados desde o día seguinte á data de notificación, de conformidade co previsto na Lei 29/1998, do 13 de xullo, reguladora da xurisdición contencioso-administrativa; sen prexuízo de que o interesado poida executar calquera outro que considere oportuno.
Santiago de Compostela, 17 de setembro de 2010.
María del Pilar Farjas Abadía
Conselleira de Sanidade
RESOLUCIÓN do 14 de setembro de 2010, da Secretaría Xeral da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería no segundo cuadrimestre de 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 24/09/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia número 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Medio Ambiente, Territorio e Infraestruturas no segundo cuadrimestre do ano 2010, que se incorpora como anexo a esta resolución.
Santiago de Compostela, 14 de setembro de 2010.
José Antonio Fernández Vázquez
Secretario xeral de la Consellería de Medio
Ambiente, Territorio e Infraestruturas
Ver referencia pdf "18500D006P050.PDF"
Ver referencia pdf "18500D007P051.PDF"
Ver referencia pdf "18500D008P054.PDF"
DECRETO 153/2010, do 16 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto modificado número 1 da obra de adaptación da estrada LU-641 ao Plan de baixa intensidade media diaria (IMD) de vehículos no termo municipal do Incio. (Clave LU/08/090.02.M1).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 24/09/2010

Con data do 20 de xullo de 2010, a Dirección Xeral de Infraestruturas resolveu aprobar o proxecto modificado nº 1 da obra de adaptación da estrada LU-641 ao Plan de baixa IMD, no termo municipal do Incio. (Clave LU/08/090.02.M1).
Os obxectivos máis destacados da actuación son: a inclusión de novas vías, o que aumenta a capacidade da estrada, desconxestiona o tráfico e reduce os tempos de percorrido; a mellora da accesibilidade ás empresas, vivendas e edificacións, debido ás novas vías de servizo previstas no proxecto; a maior comodidade para o tránsito de peóns, por mor da colocación de pasos a distinto nivel e semáforos.
A xustificación da urxencia da ocupación dos bens e dereitos precisos para a execución desta actuación vén motivada pola necesidade de mellorar a seguridade viaria por tratarse dun treito especialmente sinuoso, onde se eliminan puntos especialmente perigosos, aumentándose os raios mínimos, a largura da vía e as beiravías. Tamén se reordenarán os accesos á estrada, colocando medidas de seguridade para o tráfico peonil, como barreiras, pasos peonís e ampliación de beirarrúas.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación ao departamento competente, actualmente a Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día dezaseis de setembro de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios, e que se concretan no expediente administrativo instruído, así como en calquera das modificacións que sexa necesario realizar para a súa execución, para os efectos de expropiación do proxecto modificado nº 1 da obra de adaptación da estrada LU-641 ao Plan de baixa IMD, no termo municipal do Incio. (Clave LU/08/090.02.M1).
Santiago de Compostela, dezaseis de setembro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
ORDE do 22 de setembro de 2010 pola que se amplía a dotación orzamentaria da Orde do 8 de abril de 2010, pola que se establecen as bases reguladoras para a concesión de axudas para o desenvolvemento de accións formativas e de transferencia tecnolóxica por entidades asociativas vinculadas ao sector agrario, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 24/09/2010

A Orde do 8 de abril de 2010 establece as bases reguladoras para a concesión de axudas para o desenvolvemento de accións formativas e de transferencia tecnolóxica por entidades asociativas vinculadas ao sector agrario, e realiza a convocatoria para o ano 2010 (DOG nº 70, do 15 de abril).
No seu artigo 5º especifícase a aplicación orzamentaria e o importe económico previsto para o financiamento das ditas axudas. Así mesmo, no referido artigo recóllese a posibilidade de utilizar outros remanentes que puidesen existir na mesma aplicación dos orzamentos xerais da Comunidade Autónoma de Galicia ou de incrementar a dita aplicación orzamentaria con fondos adicionais comunitarios, estatais e da Comunidade Autónoma de Galicia.
Dado o interese das accións amparadas pola orde e co obxecto de poder amparar as máximas solicitudes posibles, aprobouse o correspondente expediente de ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de conformidade co artigo 30.1.3 do Estatuto de autonomía de Galicia, e no uso das facultades que me confiren o artigo 7 da Lei 9/2007, do 13 de xuño, de subvencións de Galicia (DOG nº 121, do 25 de xuño) e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 8 de abril de 2010, pola que se establecen as bases reguladoras para a concesión de axudas para o desenvolvemento de accións formativas e de transferencia tecnolóxica por entidades asociativas vinculadas ao sector agrario, e se convocan para o ano 2010 (DOG nº 70, do 15 de abril).
2. O incremento da dotación será de 175.000 euros con cargo á aplicación 13.04.422L.770.0 dos orzamentos xerais da Comunidade Autónoma de Galicia para o ano 2010, dos cales cen mil setecentos trinta euros (100.730 euros) son financiados polo Feader.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 8 de abril de 2010.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 22 de setembro de 2010.
Samuel Jesús Juárez Casado
Conselleiro do Medio Rural
RESOLUCIÓN do 17 de setembro de 2010 pola que se conceden as axudas para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega reguladas na Orde do 25 de xuño de 2010.
CONSELLERÍA DE SANIDADE — III. OUTRAS DISPOSICIÓNS — 24/09/2010

Antecedentes.
1. O Diario Oficial de Galicia número 126, do 5 de xullo de 2010, publica a Orde do 25 de xuño de 2010 pola que se establecen as bases reguladoras e se convocan axudas en réxime de concorrencia competitiva para as entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
2. Con data do 19 de xullo de 2010 a Asociación Rexurdir Provincial con CIF: G36208387 solicita axuda para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
Consideracións legais.
1. Con datas do 12 de xullo, 2 e 27 de agosto reúnese a comisión de valoración que establece o artigo 6º da dita orde e que fai a avaliación e emite o correspondente informe coa valoración acadada polos proxectos presentados.
2. A conselleira de Sanidade e presidenta do Servizo Galego de Saúde é a competente para resolver o procedemento, segundo os decretos 310/2009 e 311/2009, do 28 de maio, polos que se establecen as estruturas orgánicas da Consellería de Sanidade e do Servizo Galego de Saúde respectivamente. Esta competencia está recollida no artigo 8.2º da orde anteriormente referida.
De acordo co indicado,
RESOLVO:
Conceder á Asociación Rexurdir Provincial con CIF: G36208387 unha axuda para o desenvolvemento do programa: piso de reinserción socio-laboral de axuda ao drogodependente por importe de 31.000  con cargo á aplicación orzamentaria 5001.413A.481.12, co código de proxecto 201000060, dos orzamentos xerais da Comunidade Autónoma de Galicia para o ano 2010.
Esta resolución pon fin á vía administrativa e poderá impugnarse potestativamente en reposición ante a conselleira e presidenta do Servizo Galego de Saúde no prazo dun mes contado desde o día seguinte ao da notificación, de acordo co previsto no artigo 116 da Lei 30/1992; ou ser impugnada directamente ante a orde xurisdicional contencioso-administrativa, no prazo de dous meses contados desde o día seguinte á data de notificación, de conformidade co previsto na Lei 29/1998, do 13 de xullo, reguladora da xurisdición contencioso-administrativa; sen prexuízo de que o interesado poida executar calquera outro que estime oportuno.
Santiago de Compostela, 17 de setembro de 2010.
María del Pilar Farjas Abadía
Conselleira de Sanidade
DECRETO 152/2010, do 16 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da adaptación da estrada LU-641 ao Plan de baixa intensidade media diaria (IMD) mellorada. 2ª fase, p.k. 0+000 ao 6+630, nos termos municipais de Samos e do Incio. (Clave LU/10/035.02).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 24/09/2010

Con data do 19 de xullo de 2010 a Dirección Xeral de Infraestruturas resolveu aprobar o proxecto de construción da adaptación da estrada LU-641 ao Plan de baixa IMD mellorada. 2ª fase, p.k. 0+000 ao 6+630, nos termos municipais de Samos e do Incio. (Clave LU/10/035.02).
Nesta actuación modificarase o trazado, eliminando puntos especialmente perigosos, aumentando os raios mínimos, a largura da vía e as beiravías. Tamén se reordenarán os accesos á estrada e se perfeccionará a pavimentación e a sinalización.
No que atinxe ás comunicacións e accesibilidade, ampliarase a estrada coa inclusión de novas vías, aumentando a capacidade desta, desconxestionando o tráfico e reducindo os tempos de percorrido. Tamén se mellorará o acceso ás diversas empresas da zona, vivendas e edificacións, por mor da reposición dos camiños públicos que son interceptados pola traza.
Finalmente, reducirase o impacto visual debido á revexetación con especies autóctonas, o que aumentará a eficiencia enerxética, a vida útil da vía e mellorará a drenaxe.
A xustificación da urxencia de ocupación dos bens e dereitos precisos para a execución desta actuación ven motivada pola necesidade de mellorar a seguridade viaria ao tratarse dun treito especialmente sinuoso.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación ao departamento competente, actualmente a Consellería de Medio Ambiente, Territorio e Infraestruturas.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia, na súa reunión do día dezaseis de setembro de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios, e que se concretan no expediente administrativo instruído, así como en calquera das modificacións que sexa necesario realizar para a súa execución, para efectos de expropiación do proxecto de construción da adaptación da estrada LU-641 ao Plan de baixa IMD mellorada. 2ª fase, p.k. 0+000 ao 6+630, nos termos municipais de Samos e do Incio. (Clave LU/10/035.02).
Santiago de Compostela, dezaseis de setembro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
DECRETO 149/2010, do 9 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da ampliación da ponte sobre o río Grande na estrada AC-552, p.k. 58+400, en Baio, nos municipios de Zas e Vimianzo. (Clave AC/08/141.06).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 22/09/2010

O 1 de marzo de 2010, a Dirección Xeral de Infraestruturas resolveu aprobar o proxecto de construción da ampliación da ponte sobre o río Grande na estrada AC-552, p.k. 58+400, en Baio, nos municipios de Zas e Vimianzo. (Clave AC/08/141.06).
Esta actuación ten por obxecto a realización das obras precisas para ampliar a referenciada ponte ata acadar unha plataforma que poida albergar dous carrís, dúas beiravías interiores e dúas beirarrúas, de xeito que se mellore sensiblemente a circulación na estrada, así como a seguridade tanto de vehículos como de peóns. Inclúese nesta actuación o acondicionamento da intersección próxima á ponte.
A finalidade do proxecto, antes mencionada, obriga a unha inmediata actuación da Administración e, consecuentemente, a unha urxente ocupación dos bens e dereitos necesarios, os cales aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación ao departamento competente, actualmente a Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia, na súa reunión do día nove de setembro de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios, que se concretan no expediente administrativo instruído así como en calquera das modificacións que sexa necesario realizar para a súa execución, para os efectos de expropiación no proxecto de construción da ampliación da ponte sobre o río Grande na estrada AC-552, p.k. 58+400, en Baio, nos municipios de Zas e Vimianzo. (Clave AC/08/141.06).
Santiago de Compostela, nove de setembro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
CORRECCIÓN de erros.-Orde do 30 de agosto de 2010 pola que se establecen as normas para a realización de transferencias documentais con destino aos arquivos dependentes da Xunta de Galicia.
CONSELLERÍA DE CULTURA E TURISMO — I. DISPOSICIÓNS XERAIS — 30/09/2010

No Diario Oficial de Galicia número 174, do día 9 de setembro de 2010, publicouse a citada orde. Advertidos erros no seu texto, procédese á súa corrección nos seguintes termos:
Na páxina 15.722, columna dereita, onde di: «O artigo 801.1º» debe dicir: «O artigo 80.1».
Na columna dereita da mesma páxina, nas epígrafes da Descrición, onde di: «-Sinatura» debe dicir: «-Signatura».
Na páxina 15.725, anexo II, na columna da dereita do corpo central onde di: «SINATURA», deberá dicir: «SIGNATURA».
ORDE do 14 de setembro de 2010 pola que se outorgan nomeamentos a rexistradoras da propiedade, mercantís e de bens mobles pertencentes ao corpo de aspirantes para os rexistros vacantes na comunidade autónoma.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/09/2010

O nomeamento de rexistradores da propiedade, mercantís e de bens mobles que desempeñen funcións en Galicia é competencia desta comunidade autónoma, segundo o disposto no artigo 26.1º do Estatuto de Autonomía de Galicia, aprobado pola Lei orgánica 1/1981.
En cumprimento do establecido no artigo 277 da Lei hipotecaria, e nos artigos 504 e 508 e demais concordantes do Regulamento para a súa execución, pola orde do Ministerio de Xustiza 1150/2010, do 26 de abril (BOE do 6 de maio), constitúese o Corpo de Aspirantes a Rexistradores de Rexistros da Propiedade, Mercantís e de Bens Mobles.
Visto o expediente instruído para a provisión de rexistros da propiedade, mercantís e de bens mobles, vacantes nesta comunidade autónoma, de acordo cos resultados do concurso entre membros do Corpo de Aspirantes a Rexistradores da Propiedade, Mercantís e de Bens Mobles, convocado por resolución da Dirección Xeral dos Rexistros e do Notariado do 21 de xuño de 2010 (BOE do 29 de xuño), e de conformidade cos artigos 284 da Lei hipotecaria, 513 e demais concordantes do Regulamento para a súa execución, o Decreto 303/2009, do 21 de maio, e demais disposicións legais autonómicas pertinentes,
RESOLVO:
Nomear as registradoras pertencentes ao corpo de aspirantes comprendidas na citada orde ministerial e que no anexo se relacionan, para prover os rexistros vacantes radicados no territorio da Comunidade Autónoma de Galicia.
Santiago de Compostela, 14 de setembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
ANEXO
Noemi Sarai Alcobendas Delgado, aspirante número 20 para o rexistro de Mondoñedo (A Coruña).
María Teresa Touriñán Morandeira, aspirante número 39 para o rexistro de Vilalba (Lugo).
Paula Martín Martínez, aspirante número 41 para o rexistro de Ourense nº 03.
ORDE do 23 de setembro de 2010 pola que se regula e aproba o modelo de comunicación previa para a realización de combinacións aleatorias con fins publicitarios ou promocionais.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 30/09/2010

O proceso de incorporación ao dereito español da Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior, precisa dunha adecuación de toda a normativa reguladora do acceso ás actividades de servizos e do seu exercicio aos principios inspiradores do mercado interior.
En cumprimento deste mandato promulgouse no ámbito autonómico a Lei 1/2010, do 11 de febreiro, de modificación de diversas leis de Galicia para a súa adaptación á cita Directiva 2006/123/CE.
Entre as leis modificadas atópase a Lei 14/1985, do 23 de outubro, reguladora dos xogos e apostas en Galicia. Con base na libre prestación de servizos que rexe no mercado interior eliminouse a autorización administrativa previa que establecía o artigo 6.e) da citada lei de xogo para as combinacións aleatorias con fins publicitarios ou promocionais, aínda que se establece a obriga de comunicación con carácter previo á súa realización.
Esta orde establece o modelo para comunicar á dirección xeral con competencia en materia de xogo a realización destas combinacións aleatorias con fins publicitarios ou promocionais e determina os efectos da dita comunicación.
No exercicio das facultades que me confire o artigo 34 da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo 1º.-Obxecto.
1. O obxecto desta orde é a regulación da comunicación individualizada previa que os promotores de combinacións aleatorias con fins publicitarios ou promocionais están obrigados a realizar.
2. A comunicación previa realizarase de acordo co modelo que se achega como anexo á esta orde. Poderá realizarse por vía electrónica, no enderezo web:
http://www.xunta.es/presentacion-electronica-da-xunta-de-galicia.
Artigo 2º.-Efectos da comunicación.
1. A comunicación producirá efectos desde o día da súa presentación, sen prexuízo das facultades de comprobación, control e inspección que teña atribuídas o organismo administrativo competente.
2. A inexactitude, falsidade ou omisión, de carácter esencial, en calquera dato manifestado na comunicación previa, así como a non presentación desta, determinará a imposibilidade de continuar co exercicio do dereito ou actividade afectada desde o momento en que se teña constancia de tales feitos, sen prexuízo das responsabilidades a que houbese lugar.
Disposición derradeira
Única.-Entrada en vigor.
Esta orde entrará en vigor ao día seguinte o da súa publicación no Diario Oficial de Galicia.
Santiago de Compostela, 23 de setembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "18900D001P006.PDF"
CONVOCATORIA de axudas de acción social para o persoal do Consello de Contas de Galicia para o exercicio 2010.
CONSELLO DE CONTAS DE GALICIA — III. OUTRAS DISPOSICIÓNS — 29/09/2010

A Comisión de Goberno do Consello de Contas de Galicia, en reunión do 21 de setembro de 2010, aprobou as bases reguladoras para a concesión de axudas ao seu persoal encadradas dentro dos fondos de acción social para o exercicio 2010. Ditas bases están expostas no taboleiro de anuncios da institución e queda aberto o prazo de presentación de solicitudes a partir do día seguinte ao da publicación deste anuncio no DOG durante quince días hábiles.
Santiago de Compostela, 22 de setembro de 2010.
Luciano Fariña Busto
Conselleiro maior do Consello de Contas de Galicia
RESOLUCIÓN do 22 de setembro de 2010 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no segundo cuadrimestre do ano 2010.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 29/09/2010

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no segundo cuadrimestre do ano 2010 e que se relacionan no anexo a esta resolución.
A Estrada, 22 de setembro de 2010.
José Carlos García Bouzas
Director xeral da Academia Galega
de Seguridade Pública
Ver referencia pdf "18800D011P030.PDF"
DECRETO 159/2010, do 9 de setembro, polo que se aproba a bandeira do Concello de Carnota.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/09/2010

O Concello de Carnota, A Coruña, considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a aprobación definitiva desta.
A compentencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día nove de setembro de dous mil dez,
DISPOÑO:
Artigo único-. Aprobar a bandeira do Concello de Carnota, que figura como anexo, organizada do seguinte xeito:
No pano de azul unha banda ondeada de branco da parte alta da hasta ata a baixa da batente, acompañada dunha estrela de seis puntas de marelo no oco da batente e de dúas torres de prata mazonadas de negro na da hasta.
As dúas torres aluden ás fortificacións medievais San Jurgium e Canetu, situadas nos lugares hoxe coñecidos como Penafiel (monte Pindo) e Castelo, que se edificaron para defensa e protección da comarca; a onda representa o río Ézaro ou Xallas coa súa fervenza e o océano Atlántico para salientar a importancia que o mar ten entre a poboación do municipio; a estrela alude a un antigo medallón de bronce atopado no citado monte arredor do ano 1875, interpretado polo arqueólogo Lehmann Nitsche como a representación popular da constelación sideral Pléiades.
Santiago de Compostela, nove de setembro de dous mil dez.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "18800D005P009.PDF"
DECRETO 155/2010, do 9 de setembro, polo que se aproba a bandeira do Concello de Nogueira de Ramuín.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/09/2010

O Concello de Nogueira de Ramuín, Ourense, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A compentencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o regulamento de símbolos das entidades locais de Galicia e no regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia, na súa reunión do día nove de setembro de dous mil dez,
DISPOÑO:
Artigo único.-Aprobar a bandeira do Concello de Nogueira de Ramuín, Ourense, que figura como anexo, organizada do seguinte xeito:
«Pano de verde e azul dividido en vertical por un filete de branco; o pano de verde da hasta cunha roda de afiador e paraugueiro, e no de azul da batente con nove mitras de amarelo cargadas de cadansúa cruz enarborada de vermello.
A roda de afiador e paraugueiro representa a profesión itinerante de afiador, cuxa fama e valía se estendeu desde este municipio por toda Galicia; a cor verde indica a riqueza forestal, onde destaca o castiñeiro e o pintoresco contorno paisaxístico e ambiental; e as nove mitras son as armas heráldicas do mosteiro de Santo Estevo de Ribas de Sil e aluden aos nove santos bispos que se refuxiaron nel.»
Santiago de Compostela, nove de setembro de dous mil dez.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "18800D002P006.PDF"
DECRETO 157/2010, do 9 de setembro, polo que se aproba o escudo do Concello de Ourol.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/09/2010

O Concello de Ourol, provincia de Lugo, considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a aprobación definitiva deste.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día nove de setembro de dous mil dez,
DISPOÑO:
Artigo único-.Aprobar o escudo do Concello de Ourol, Lugo, que figura como anexo, organizado do seguinte xeito:
De sinople, banda de ouro, acompañada dun vichelocrego ou gaimarelo (Oriolus Oriolus) en cada oco; bordura de prata cargada con oito piñeiros ao natural. Ao timbre coroa real pechada.
As aves de ouro Oriolus oriolus, coñecidas en Galicia como vichelocrego e gaimarelo, simbolizan o topónimo Ourol, derivado do latín Oureolus (dourado). A banda lembra o cabaleiro don Fernán Pérez de Andrade «O Boo», que deixou a súa pegada heráldica no século XIV na igrexa parroquial de San Pantaleón de Cabanas e que el mesmo mandou edificar. Os oito piñeiros da bordura aluden ás oito parroquias do municipio e á actual riqueza forestal que, xunto coa cor sinople do campo, simbolizan ademais o ambiente e o seu carácter rural.
Santiago de Compostela, nove de setembro de dous mil dez.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "18800D003P007.PDF"
DECRETO 156/2010, do 9 de setembro, polo que se aproba o escudo do Concello de Carnota.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/09/2010

O Concello de Carnota, A Coruña, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día nove de setembro de dous mil dez.
DISPOÑO:
Artigo único.-Aprobar o escudo do Concello de Carnota, que figura como anexo, organizado do seguinte xeito:
«En campo de prata, sobre ondas de prata e azur, un monte de sinople resaltado de dúas torres de prata mazonadas de sabre, superado dunha estrela de ouro de seis puntas; bordura de ouro cargada da lenda Moi Humanitario, de goles. Ao timbre, coroa real cerrada.
O monte lembra o monte Pindo, moi relevante no termo municipal; as dúas torres aluden ás fortificacións medievais «San Jurgium e Canetu», situadas nos lugares hoxe coñecidos como Penafiel (monte Pindo) e Castelo, que se edificaron para defender e protexer a comarca; as ondas representan o río Ézaro ou Xallas coa súa fervenza e mais o océano Atlántico para resaltar a importancia que o mar ten entre a poboación do municipio; a estrela alude a un antigo medallón de bronce encontrado no citado monte polo ano 1875, interpretado polo arqueólogo Lehmann Nitsche como a representación popular da constelación sideral Pléiades; a lenda Moi Humanitario recolle o título concedido polo goberno de España en atención á conduta exemplar dos veciños do municipio, que contribuíron ao salvamento da tripulación da fragata Ariete, que embarrancou en Lira o 25 de febreiro de 1966».
Santiago de Compostela, nove de setembro de dous mil dez.
Alberto Núñez Feijoo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "18800D002P006.PDF"
DECRETO 158/2010, do 9 de setembro, polo que se aproba a bandeira do Concello de Ourol.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/09/2010

O Concello de Ourol considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a aprobación definitiva desta.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día nove de setembro de dous mil dez,
DISPOÑO:
Artigo único-.Aprobar a bandeira do Concello de Ourol, que figura como anexo, organizada do seguinte xeito:
En pano de verde unha banda de amarelo acompañada dun «vichelocrego» ou «gaimarelo» (Oriolus Oriolus) de amarelo e ás de negro en cada oco.
As aves de amarelo Oriolus oriolus, coñecidas en Galicia como vichelocrego e gaimarelo, simbolizan o topónimo Ourol, derivado do latín Aureolus (dourado) e a propia ave. A banda engolada lembra o cabaleiro don Fernán Pérez de Andrade «o boo», que deixou a súa pegada heráldica o século XIV na igrexa parroquial de San Pantaleón de Cabanas e que el mesmo mandou edificar; e a cor verde do campo simboliza o ambiente e o seu carácter rural.
Santiago de Compostela, nove de setembro de dous mil dez.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "18800D005P009.PDF"
RESOLUCIÓN do 10 de setembro de 2010 pola que se dá publicidade aos convenios de colaboración subscritos polo Tribunal Galego de Defensa da Competencia no segundo cuadrimestre de 2010.
TRIBUNAL GALEGO DE DEFENSA DA COMPETENCIA — III. OUTRAS DISPOSICIÓNS — 30/09/2010

Para os efectos do previsto no artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), acórdase dar publicidade aos convenios de colaboración asinados por este organismo autónomo no segundo cuadrimestre do ano 2010.
Os devanditos convenios relaciónanse no anexo a esta resolución.
Santiago de Compostela, 10 de setembro de 2010.
Francisco Hernández Rodríguez
Presidente do Tribunal Galego de Defensa
da Competencia
ANEXO
Convenio: convenio de colaboración entre o Tribunal Galego de Defensa da Competencia e a Universidade de Santiago de Compostela para a promoción da competencia en Galicia.
Sinatura: 14-6-2010.
Importe: 5.000 .
RESOLUCIÓN do 7 de setembro de 2010 pola que se publican os convenios de colaboración subscritos pola Axencia Galega de Desenvolvemento Rural no segundo cuadrimestre de 2010.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 30/09/2010

De conformidade co disposto no artigo 11 da Lei 4/2006, de 30 de xuño, de transparencia e de boas prácticas na Administración pública galega, publícase a relación dos convenios de colaboración subscritos pola Axencia Galega de Desenvolvemento Rural no segundo cuadrimestre de 2010, que figuran no anexo.
Santiago de Compostela, 7 de setembro de 2010.
Antonio Crespo Iglesias
Director xeral da Axencia Galega de Desenvolvemento Rural
ANEXO
Asinantes: Agader e Secretaría Xeral de Modernización e Innovación Tecnolóxica da Xunta de Galicia.
Obxecto: coordinación de actuacións relativas ao despregamento de infraestruturas de banda larga no territorio rural galego.
Data da sinatura: 12-5-2010.
Achega de Agader: 5.725.006 .
ORDE do 24 de setembro de 2010 pola que se amplía a dotación orzamentaria da Orde do 29 de abril de 2010, pola que se modifican as bases reguladoras das axudas para agricultores membros de agrupacións de defensa fitosanitaria e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 30/09/2010

A Orde do 29 de abril de 2010 (DOG do 5 de maio), pola que se modifican as bases reguladoras das axudas para agricultores membros de agrupacións de defensa fitosanitaria e se convocan para o ano 2010 detalla, no seu artigo 5º relativo ao financiamento destas axudas, a aplicación orzamentaria e o importe económico previsto para elas. Este artigo establece expresamente a posibilidade de incrementar a dotación orzamentaria destinada ao financiamento destas axudas.
En consecuencia, de conformidade co disposto no artigo 30.1º 3 do Estatuto de autonomía de Galicia e no uso das facultades que me confire o artigo 7 da Lei 9/2007, do 13 de xuño, de subvencións de Galicia e a Lei 1/1983, reguladora da Xunta de Galicia e da súa Presidencia,
DISPOÑO:
Artigo único.
Primeiro.-Amplíase a dotación orzamentaria que se establece na Orde do 29 de abril de 2010 (DOG nº 84, do 5 de maio), pola que se modifican as bases reguladoras das axudas para agricultores membros de agrupacións de defensa fitosanitaria e se convocan para o ano 2010.
Segundo.-O incremento da dotación para o exercicio 2010 será de 124.438 euros, con cargo á aplicación orzamentaria 13.02.713E.780.1 (código proxecto 2009 01301), dos orzamentos da Comunidade Autónoma de Galicia para o ano 2010.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 29 de abril de 2010.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de setembro de 2010.
Samuel Jesús Juárez Casado
Conselleiro do Medio Rural
RESOLUCIÓN do 7 de setembro de 2010, da Dirección Xeral de Promoción e Difusión da Cultura, pola que se fan públicos os códigos de identificación do censo de asociacións e entidades culturais de Galicia, correspondentes ao segundo trimestre do ano 2010.
CONSELLERÍA DE CULTURA E TURISMO — III. OUTRAS DISPOSICIÓNS — 30/09/2010

Para dar cumprimento ao estipulado no artigo 5 do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Dirección Xeral de Promoción e Difusión da Cultura, unha vez aplicadas as claves de clasificación correspondentes, segundo dispón o artigo 4 do devandito decreto, e unha vez finalizado o proceso de clasificación
RESOLVE:
Asignar con carácter provisional o código de identificación do censo (CIC), asignado as asociacións e entidades culturais que se relacionan no anexo desta resolución.
Santiago de Compostela, 7 de setembro 2010.
Francisco López Rodríguez
Director xeral de Promoción e Difusión da Cultura
Ver referencia pdf "18900D010P013.PDF"
RESOLUCIÓN do 17 de setembro de 2010, da Secretaría Xeral da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2010.
CONSELLERÍA DE SANIDADE — III. OUTRAS DISPOSICIÓNS — 30/09/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto do ano 2010, que se incorpora como anexo a esta resolución.
Santiago de Compostela, 17 de setembro de 2010.
Sagrario Pérez Castellanos
Secretaria xeral da Consellería de Sanidade
Ver referencia pdf "18900D008P011.PDF"
Ver referencia pdf "18900D010P013.PDF"